ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
5 ส.ค. 2558

สรุปภาวะตลาดภาคเช้า : SET แกว่งแคบ – SET ช่วงแรกขึ้นทดสอบ 1440 จุด ด้วยการฟื้นตัวของกลุ่มพลังงาน แต่สุดท้ายแผ่วปลาย และขาดปัจจัยหนุนที่ชัดเจน ดัน SET ไปต่อไม่ไหว ย้อนกลับตัวลงมาเคลื่อนไหวในกรอบ 1430-1440 จุด โดยมีปัจจัยที่มีอิทธิพลต่อการเคลื่อนไหวในช่วงบ่าย ตามผลประชุมกนง. ทั้งนี้ SET ปิดภาคเช้าที่ระดับ 1437.60 จุด +5.44 จุด ด้วยมูลค่าซื้อขาย 1.9 หมื่นลบ. กลุ่มหลักพลังงานหนุนตลาด ปิดบวก +0.8% ส่วนแบงก์และ ICT กดดันตลาด ปิดลบ -0.4% และ -0.5% ตามลำดับ ด้านตลาดภูมิภาคแกว่งแคบในแดนบวก
กลยุทธ์ที่แนะนำ :ช่วงบ่าย: ณ ขณะจัดทำบทวิเคราะห์ฉบับนี้ ยังไม่ทราบผลประชุมกนง. โดยมองกรณีคงดอกเบี้ย คาดมีแรงซื้อเข้ามาในกลุ่มแบงก์ และดัน SET ทดสอบ 1440 จุด ซึ่งหากขึ้นทะลุผ่านได้จะเป็นสัญญาณที่ดีขึ้นในระยะสั้น โดยมีแนวต้านถัดไปที่ 1450 และ 1460 จุด ส่วนกรณีลดดอกเบี้ย จะตรงกันข้าม คือ มีแรงขายกลุ่มแบงก์ และบาทอ่อนได้ต่อ กระตุ้นแรงขายต่างชาติ จะเป็นปัจจัยกดดัน SET ซึ่งกรอบล่างมีที่ 1426-1430 จุด หากหลุดต่ำกว่ามีแนวรับถัดไปที่ 1416 จุด กลยุทธ์ ยังเน้นซื้อขายเก็งกำไรระยะสั้น ส่วนซื้อลงทุน รอก่อน ทั้งนี้ หุ้นแนะนำตามสัญญาณทางเทคนิค ได้แก่ PYLON (รับ 11.20 ต้าน 12.40 Cut 10.80) และ TGPRO (รับ 0.36 ต้าน 0.45, Cut 0.33)